jkorsvik/nowiki_second_scrape_merged huggingface dataset:
Rolando Reid

Rolando Reid (født 27. januar 1993) er en jamaicansk bobkjører, som representerer Jamaica under Vinter-OL 2022 i Beijing. 


== Bakgrunn ==
Reid drev tidligere med friidrett, da han studerte ved Morgan State University i Baltimore. Han drev med både kast- og løpsøvelser, og under Mid-Eastern Athletic Conference Championships i 2015 fikk han sølv i spydkast og bronse på stafett. Han deltok også i CARIFTA Games 2012, der han kom på ellevteplass i spydkast. I 2019 ble han oppfordret av sin bror til å flytte tilbake til Jamaica og prøve å kvalifisere seg til det jamaicanske landslaget i bobsleigh.


== Idrettskarriere ==
Han debuterte internasjonalt i North American Cup i november 2021, med en sjetteplass i firerbob.Han representerer Jamaica i Vinter-OL 2022, og deltar der i firerbob.


== Referanser ==


== Eksterne lenker ==
(en) Rolando Reid – Olympedia 
(en) Rolando Reid – IBSF 
(en) Rolando Reid – World Athletics
Yeo Jin-goo

Yeo Jin-goo (hangul: 여진구; hanja: 呂珍九, født 13. august 1997) er en sørkoreansk skuespiller. Han er kjent som «Nasjonens lillebror».


== Bakgrunn ==
Yeo ble født 13. august 1997. Han er den eldste av to søsken og har en yngre bror. Som barn ønsket Yeo å vises på TV og ba derfor foreldrene om å la ham prøve skuespill. Med støtte fra foreldrene tok han skuespillertimer og debuterte til slutt på storskjerm med Sad Movie (2005).Han ble uteksaminert fra Namgang High School, en videregående skole i 2016. Han studerer for tiden ved Chung-Ang University, med hovedfag i Institutt for teater.


== Filimografi ==


=== Film ===


=== TV-serie ===


=== Reality-TV ===


=== Musikkteater ===


=== Fortelling ===


=== Musikkvideo ===


== Ambassadørskap ==


== Referanser ==


== Eksterne lenker ==
(ko) Offisielt nettsted 
(en) Yeo Jin-goo – kategori av bilder, video eller lyd på Commons 
(en) Yeo Jin-goo på Internet Movie Database 
(en) Yeo Jin-goo hos The Movie Database 
Yeo Jin-goo på Twitter 
Yeo Jin-goo på Facebook 
Yeo Jin-goo på Instagram
Manchester United WFC

Manchester United Women Football Club er kvinnelaget til den engelske fotballklubben Manchester United FC. De spiller i den øverste divisjonen i England, FA Women’s Super League.
Manchester United Supporters Club Ladies var et lag som ble etablert sent i 1970-årene som ble anerkjent som Uniteds kvinnelag, selv om de ikke var det offisielt. I 2001 inngikk de et offisielt samarbeid med Manchester United. Få år senere, i 2005, ble laget oppløst. Dette kort tid etter Malcolm Glazer tok over klubben. De begrunnet det med at det aldri var deres intensjon å involvere seg i kvinnefotball på høyt nivå, og at kvinnefotballen ikke var en del av deres kjernevirksomhet.I mars 2018 annonserte Manchester United at de skulle starte opp kvinnelag og hadde søkt om plass på nivå to i den engelske ligapyramiden på kvinnesiden. 28. mai 2018 blir klubben stiftet etter å ha fått innvilget lisens for spill i Championship. Klubbens første kamp var 19. august 2018 hvor de vant 1-0 over Liverpool.De rykket opp til FA Women’s Super League etter å ha vunnet Championship 2018-19.


== Meritter ==
FA Women’s Championship: 2018-19


== Managere ==
 Casey Stoney (2018-2021)
 Marc Skinner (2021-)


== Spillerstall ==
oppdatert 24. januar 2023


=== Utlånte spillere ===


== Norske spillere ==
Fire norske spillere har vært i klubben:

Aurora Mikalsen (2019–2020)Maria Thorisdottir (2021–)Vilde Bøe Risa (2021–)Karna Solskjær (2022)
Lisa Naalsund (2023–)


== Referanser ==


== Eksterne lenker ==
Klubbens hjemmeside
Nasjonens lillesøster/lillebror

Nasjonens lillesøster (koreansk: 국민 여동생) eller Nasjonens lillebror (koreansk: 국민 남동생) er en uformell «tittel» i den sørkoreanske underholdningsindustrien. Det refererer til en ung kvinnelig eller mannlig kjendis i slutten av tenårene til begynnelsen av tjueårene som framstår som søt og uskyldig.


== Personer knyttet til tittelen ==
Nasjonens lillesøsterIm Ye-jin (født 1959), skuespiller
Jang Na-ra (født 1981), sanger og skuespiller
Moon Geun-young (født 1987), skuespiller og modell
Park Bo-young (født 1990), skuespiller
Park Shin-hye (født 1990), suespiller og sanger
Kim Yuna (født 1990), kunstløper
Ahn So-hee (født 1992), skuespiller og sanger
Lee Ji-eun (født 1993), sanger, låtskriver og skuespiller
Son Yeon-jae (født 1994), rytmisk gymnast
Lee Hye-ri (født 1994), skuespiller og sanger
Kim So-hyun (født 1999), skuespiller
Kim Yoo-jung (født 1999), skuespiller
Kim Sae-ron (født 2000), skuespillerNasjonens lillebrorJi Hyun-woo (født 1984), skuespiller
Lee Seung-gi (født 1987), sanger, skuespiller og vert
Park Bo-gum (født 1993), skuespiller
Yoo Seung-ho (født 1993), skuespiller
Yeo Jin-goo (født 1997), skuespiller


== Se også ==
K-pop
K-drama


== Referanser ==
Indian Premier League

Den Indian Premier League (IPL) er en profesjonell menns Twenty20 cricket league, bestridt av ti lag basert på ti Indiske byer. Forbundet ble grunnlagt av Styrets Kontroll For Cricket I India (BCCI) i 2007. Det holdes vanligvis Mellom Mars Og Mai hvert år og har et eksklusivt vindu i ICC Future Tours-Programmet.IPL er den mest deltok cricket liga i verden og i 2014 ble rangert sjette av gjennomsnittlig oppmøte blant alle sports ligaer. I 2010 BLE IPL den første sportsbegivenheten i verden som ble sendt live på YouTube. Merkeverdien AV IPL i 2019 var US $ 6.3 milliarder, ifølge Duff &amp; Phelps. Ifølge BCCI bidro 2015 IPL sesongen US$150 millioner til BNP av Indisk økonomi. 2020 IPL-sesongen satte en massiv seerrekord med 31,57 millioner gjennomsnittlige visninger og med en samlet forbruksøkning på 23 prosent fra 2019-sesongen.
Det har vært fjorten sesonger av IPL-turneringen. De NÅVÆRENDE IPL-tittelinnehavere er Chennai Super Kings, vinne 2021 sesongen.


== Referanser ==
Ingrid Marie Vaag Endrerud

Ingrid Marie Vaag Endrerud (født 10. mars 1993 på Gjøvik) er en norsk politiker for Arbeiderpartiet. Hun vært politisk rådgiver for statsråd Tonje Brenna i Kunnskapsdepartementet siden oktober 2021.
Fra 2019 til 2021 var Vaag Endrerud politisk rådgiver for Brenna i Viken Fylkeskommune, der Brenna var fylkesrådsleder. Hun har tidligere jobbet i AUF, LO, Skiforbundet og Akershus Arbeiderparti. 
Vaag Endrerud var leder for Oppland AUF fra 2011 til 2013. Hun gikk på Gjøvik Videregående skole og er utdannet ved Handelshøyskolen BI og Universitetet i Bergen.


== Referanser ==
Monika Liubinaitė

Monika Liubinaitė (født 9. februar 1988 i Klaipėda i Litauen), kjent profesjonelt som Monika Liu, er en litauisk sanger og låtskriver. Hun representerte Litauen i Eurovision Song Contest 2022 med låten «Sentimentai».


== Bakgrunn ==
Liubinaitė vokste opp i kystbyen Klaipėda i Litauen og begynte med musikk allerede fra ung alder. Som femåring begynte hun med fiolinundervisning, og noen år senere begynte hun å synge, og å delta i lokale sangkonkurranser.Senere studerte hun musikk ved Klaipėda universitet. Etter studiene flyttet hun til Boston i USA for å studere ved Berklee College of Music. Senere flyttet hun til London for å jobbe videre med musikken. Hun bor nå i hjemme i Litauen, i hovedstaden Vilnius og har utgitt en rekke singler og album. Hun er fire ganger nominert til en M.A.M.A.-pris, Litauens svar på Spellemannprisen, og hun har vært dommer i tv-programmer som litauiske The Voice og Maskorama.I februar 2022 deltok hun i den litauiske sangkonkurransen Pabandom iš naujo 2022 på LRT televizija med sin egenkomponerte låt «Sentimentai». Hun vant finalen 12. februar med toppoeng i både jury- og telefonavstemningen. Gjennom seieren fikk hun representere Litauen i Eurovision Song Contest 2022 i Torino, der hun ble nummer 14.Liubinaitė beskriver selv musikkstilen sin som elektropop og har blitt sammenlignet med den islandske artisten Björk.


== Diskografi ==


=== Studioalbum ===
I Am (2015)
Lünatik (2019)
Melodija (2020)


== Referanser ==


== Eksterne lenker ==
(en) Monika Liu – kategori av bilder, video eller lyd på Commons 
(en) Monika Liubinaitė på Internet Movie Database 
(en) Monika Liubinaitė på Apple Music 
(en) Monika Liubinaitė på Discogs 
(en) Monika Liubinaitė på MusicBrainz 
(en) Monika Liubinaitė på SoundCloud 
(en) Monika Liubinaitė på Spotify 
(en) Monika Liubinaitė på Last.fm 
(en) Monika Liubinaitė på Genius — sangtekster 
(en) Monika Liubinaitė på AllMusic
La Belle Strasbourgeoise

La Belle Strasbourgeoise (norsk: Den vakre strasbourgerinne) er et portrett fra 1703 av den franske maler Nicolas de Largillière (1656-1746). Bildet befinner seg i Musée des Beaux-Arts i Strasbourg.


== Motiv ==
Portrettet viser en ung kvinne kledd i en drakt som var moderne i Strasbourg i årene 1688 til 1730. Den består av et rødt skjørt (såvidt synlig) med et sort forkle, brede ermer strammet til omkring albuen med plisserte bånd og avsluttet med blondemansjetter. Bysten er snørt sammen mens skuldrene er dekket av et hvitt sjal kantet med blonder. De store perlene om halsen og den lille hunden vitner om kvinnens status. Øverst bærer hun en storbremmet hatt med sorte blonder. 


== Andre versjoner ==
En annen og nesten identisk utgave av bildet ble i 2020 solgt hos Christie’s i Paris for € 1,57 millioner.
Politiker og billedkunstner Robert Heitz (1895-1984) malte i 1967 en parodi på La Belle Strasbourgeoise som han navngav La Vieille Strasbourgeoise.


== Referanser ==
Plasmatics

Plasmatics var et amerikansk punk og heavy metal band som ble dannet i New York i 1977 av manageren Rod Swenson, sangeren Wendy O. Williams og gitaristen Richie Stotts. Swenson og Williams var med gjennom hele bandets karriere 1977–1983 og 1987–1988, mens Stotts uteble fra gjenforeningen i 1987 med albumet Maggots: The Record. Williams var sentral i sceneshowet deres, som tidlig innebar knusing av gjenstander med slegger og motorsager – for eksempel TV-apparater, men også Cadillacer av varianten Coupé de ville (tak kun over passasjersetene bak); samt simulering av sex og lite påkledning. Opptredenene ga Williams den uformelle tittelen dronningen av shock rock.


== Utgivelser ==
StudioalbumNew Hope for the Wretched (1980)
Beyond the Valley of 1984 (1981)
Coup d'etat (1982)
Maggots: The Record (1987)
Coup de Grace (2000) – posthum utgivelse etter Willams' dødsfall i 1998 av demoene til Coup d'etat (1982)EP-erButcher Baby (1978)
Dream Lover (1979)
Monkey Suit (1980)
Metal Priestess (1981)


== Referanser ==


== Eksterne lenker ==
(en) Offisielt nettsted 
(en) Plasmatics – kategori av bilder, video eller lyd på Commons 
(en) Plasmatics på Discogs 
(en) Plasmatics på MusicBrainz 
(en) Plasmatics på Encyclopaedia Metallum 
(en) Plasmatics på Songkick 
(en) Plasmatics på AllMusic
Kurt Hensel

Kurt Wilhelm Sebastian Hensel (født 29. desember 1861 i Königsberg, død 1. juni 1941 i Marburg) var en tysk matematiker. Han arbeidet innen tallteori hvor han er mest kjent for etableringen av p-adiske tall. De spiller en viktig rolle i moderne matematikk og ble benyttet i beviset av Fermats siste teorem. I 1929 ble han kreert til æresdoktor ved Universitetet i Oslo.
Hensel var født i Königsberg som var hovedstaden i det gamle Øst-Prøyssen hvor han vokste opp på godset til sine foreldre. Hans bestefar på farsiden var gift med komponisten Fanny Mendelssohn. Da han var ni år gammel, flyttet han med familien  til Berlin hvor han fikk sin videre utdannelse ved et av byens mest kjente gymnas. Allerede her ble hans interesser rettet mot matematikken. I årene etterpå fortsatte han studier på dette feltet ved universitetene i Bonn og Berlin. Her mottok han sin doktorgrad i 1884 under ledelse av Leopold Kronecker og gjennomførte den nødvendige habilitation i 1886.Kronecker døde i 1891 og Hensel tok på seg oppgaven med å gjennomgå hans arbeid og få dem utgitt i en mer systematisk form. Dette prosjektet fortsatte han med i mange år slik at tallteori ble en sentral del av hans akademiske liv.
Hensels viktigste arbeid om p-adiske tall ble publisert i 1897. Det var basert på analogien mellom faktorisering av polynomer som danner en matematisk ring, og oppsplitting av heltall i produkt av primtall. Denne ny tallkroppen var en utvidelse av de rasjonale tallene og representerte et alternativ til de vanlige, reelle tallene. Selv om denne oppdagelsen hadde flere viktige anvendelser, skapte likevel dette bidraget ikke særlig interesse i de følgende årene.
Likevel ble han betraktet å være så kvalifisert at han i 1901 ble kallet til et fullt professorat ved Universitetet i Marburg hvor han ble livet ut. I 1908 publiserte han verket Theorie der algebraischen Zahlen hvor matematikk med p-adiske tall ble grundigere gjennomgått. Men det var først i 1921 da hans student Helmut Hasse i sitt doktorgradsarbeid kom frem til helt nye resultat ved bruk av disse nye tallene, at de fikk virkelig betydning.Hensel var i mange år redaktør for  Journal für die reine und angewandte Mathematik som ofte omtales som Crelles Journal etter grunnleggeren. På grunn av de nazistiske raselovene som ble innført i Tyskland på midten av 30-tallet, måtte han gå av fra sin stilling ved universitetet i 1935. Han døde i 1941 av et hjerteinfarkt.


== Referanser ==


== Eksterne lenker ==
MacTutor, Kurt Hensel, University of St. Andrews, Scotland.
E.W. Weisstein, p-adic number, Wolfram MathWorld.
Servicefartøy

Servicefartøy, også kalt servicebåt, arbeidsbåt eller multifunksjonsfartøy er ulike fartøy brukt til å utføre spesialiserte oppgaver. Servicefartøy med to skrog blir gjerne kalt arbeidskatamaran. Begrepet servicefartøy blir ofte benyttet for små fartøy som blir benyttet i oppdrettsnæringen, eller til anleggsarbeid i havner, men brukes også om større spesialfartøy.


== I oppdrettsnæringen ==
Servicefartøy blir spesielt benyttet i oppdrettsnæringen, og er nødvendige for driften av oppdrettsanlegg. Fartøyene utfører blant annet dykkertjenester, inspeksjoner, overvåking, vask av anlegg/nøter, forankring, ROV-operasjoner, bistand ved parasittbehandling og utlegging av anlegg og fortøyninger.
Det benyttes ulike spesialiserte fartøy for noen av oppgavene. En vaskebåt er et servicefartøy som brukes til å vaske nøter og merder for å unngå begroing. En dykkerbåt er et servicefartøy som brukes i forbindelse med dykking. Om bord i båten finnes ofte ulikt utstyr for sveising, kutting og brenning, montering av anoder, undervannsinspeksjoner, legging av rørledninger, kontroll og rengjøring av bunnventil, i tillegg til utstyr som dykkere bruker under dykking. På noen av dykkerbåtene finnes det også undervannsdroner (ROV) som kan benyttes til inspeksjon og oppdrag på dypere farvann, eller der det ikke er behov for dykker. En arbeidsbåt er et fartøy som ikke er spesialisert for en spesifikk ting, men utfører et bredere spekter av oppgaver. Dette kan blant annet sammenfatte vask av flytekrage, fortøyningsarbeid, bistand i forbindelse med avlusing, transport og anleggsarbeid.


== I Norge ==
I Norge brukes store mengder servicefartøy i oppdrettsnæringen. Seniorrådgiver Einar Stephansen i Rambøll hadde i 2019 analysert servicefartøy som brukes i havbruk i Norge i fem år. I 2017 oppga iLaks at det var 273 servicefartøy til bruk i oppdrettsnæringen i Norge. I 2018 hadde antallet fartøy økt til 325, men ett år senere var antallet redusert til 300 fartøy. Fra 2018 til 2019 hadde 18 nye fartøy blitt bygget, og rundt 35 servicefartøy hadde blitt tatt ut av næringen.
De ti største rederiene innen servicefartøy-næringen eide i 2019 totalt 177 servicefartøy, som var 60 prosent av alle fartøy i servicebåtnæringen i Norge på det tidspunktet.


== Galleri ==

		
		
		
		
		


== Referanser ==


== Eksterne lenker ==
(en) Service vessels – kategori av bilder, video eller lyd på Commons 
(en) Work boats – kategori av bilder, video eller lyd på Commons 
(en) Servicefartøy – galleri av bilder, video eller lyd på Commons
Sjællandske Livregiment

Sjællandske Livregiment var et dansk infanteriregiment som inntil sammenslåingen med Gardehusarregimentet og Danske Livregiment til Gardehusarregimentet i 2001 holdt til på Antvorskov Kaserne.


== Historie ==
Regimentet ble opprettet 17. november 1614 og deltok gjennom sin levetid i en rekke hjemlige kriger: Karl Gustav-krigene (1658-60), den skånske krig (1675-79), Pfalziske Arvefølgekrig (1693), den store nordiske krig (1700-21), Slaget på Reden (1801), første (1848-50) og andre slesvigske krig (1864). Dessuten var det i utenlandsk krigstjeneste i årene 1689-98 og 1701-14.
Regimentets fanebånd er: Slaget ved Lutter am Barenberg 1626, Kjøbenhavn 1659, Landskrona 1675, Dybbøl 1849, Isted 1850 og Dybbøl 1864.
Gjennom alle årene hadde regimentets tropper vært spredt utover en rekke forskjellige kaserner på Sjælland. Det var først ved ferdiggjørelsen av Antvorskov Kaserne i 1975 at alle kompanier, bataljoner og administrasjonen ble samlet ett sted. Heretter bestod avdelingene av en panserinfanteri­bataljon (I bataljon), en stående panserbataljon (II panser­bataljon) samt en utdannelsesbataljon og diverse støtteavdelinger, herunder 3 echelonsverksteder.
Ved forsvarsforliket i 1984 ble den stående panserinfanteri­bataljon nedlagt og videreført som vernepliktsbataljon, liksom panserbataljonens stående panserinfanteri­kompani ble vernepliktig. I 1994 ble panserbataljonens kampvogner (Centurion mrk. III) utskiftet med Leopard I A5, og var således det første regiment på Sjælland med Leopard-kampvogner.
Sjællandske Livregiment har gjennom årene skiftet navn adskillige ganger. Regimentet er tradisjonsbærende som Hærens eldste regiment.


== Eksterne lenker ==
Gardehusarregimentet
Gardehusarregimentet 400 år i 2014
Javad El Bakali

Javad El-Bakali (født 1994) er en norsk komiker og tekstforfatter fra Haugenstua i Oslo. Han har siden 2019 drevet humorkontoen utlending.memes på Instagram, som per 2022 har  over 70 000 følgere. For kontoen ble El Bakali nominert til Humorprisen i 2019 og 2022 i kategorien "Årets morsomste på nett". El Bakali driver også den ukentlige podcasten Broren min sammen med artist Pasha Nadjafi.I 2021 deltok El Bakali som produsent og tekstforfatter i YouTube-serien Erlend og stortingsvalget der han figurerte sammen med Erlend Mørch og Steinar Klouman Hallert. I 2022 debuterte han som forfatter med boka Dette er nordmenn hos Kagge Forlag. Boka er en satirisk fortelling om hans egens oppvekst på Haugenstua og innvandreres forhold til norsk kultur.


== Referanser ==
Fayik Abdi

Fayik Abdi (født 7. oktober 1997 i San Diego i California) er en USA-født alpinist, som representerte Saudi-Arabia under Vinter-OL 2022. 


== Bakgrunn ==
Abdi er født i USA, men lærte å stå på ski da han og familien bodde i Libanon da han var barn, i skiområdet Mzaar Kfardebian utenfor Libanon. Da Saudi-Arabias skiforbund å kartlegge hvilke utøvere som kunne utgjøre landets første lag i vintersport kontaktet de ham, i mars 2021, for å diskutere OL-deltakelse. Han hadde stått på ski i forbindelse med studier på University of Utah, og han har tidligere også drevet med tennis, svømming, løping, triatlon, fotball og basketball.


== Idrettskarriere ==
Han deltok i sine første Entry League FIS-renn i november 2021, og han deltok i det Øst-Timorske mesterskapet i alpint i desember 2021, som ble arrangert i Montenegro, der han fikk 18.-plass i storslalåm som beste resultat. Han deltok også i OL-kvalifiseringsturneringen Exotic Nations Cup 2022 i Malbun i Liechtenstein, der det nasjonale mesterskapet i alpint for Jamaica og Kapp Verde ble arrangert. Han kom der på sjuendeplass i storslalåm i det jamaicanske mesterskapet.Han representerte Saudi-Arabia under Vinter-OL 2022, og kom der på 44.-plass i storslalåm.


== Referanser ==


== Eksterne lenker ==
(en) Fayik Abdi – Olympedia 
(en) Fayik Abdi – FIS (alpint)
Lord Strathcona’s Horse (Royal Canadians)

Lord Strathcona’s Horse (Royal Canadians) er et panser­regiment i Canadas hær, opprettet 1. juli 1901 som et av de siste regimenter i det britiske imperiet som ble dannet av en privatperson – Donald Alexander Smith, 1ste baron Strathcona og Mount Royal.
Under boerkrigen rekrutterte og utstyrte lord Strathcona regimentet for egen regning til tjeneste i Syd-Afrika. Mange dyktige ryttere (cowboys og medlemmer av North West Mounted Police) vervet seg, hvilket muliggjorde en kort opplæringsperiode og rask utsendelse til Afrika. De 537 soldatene og offiserene, samt 599 hestene, til det nye regimentet seilte fra Halifax 18. mars 1900 og ankom Cape Town 10. april.
Regimentet består av en regimentsstab og tre linje­eskadroner: to tunge panser­eskadroner (A og B), og en lett kavaleri­eskadron, foruten en stabseskadron som leverer tren og intendantur. I september 2006 ble Eskadron B deployert med Leopard C2 som den første NATO-deployeringen av stridsvogner til Afghanistan.


== Bilder ==

		
		


== Referanser ==


== Eksterne lenker ==
(en) Offisielt nettsted 
(en) Lord Strathcona's Horse – kategori av bilder, video eller lyd på Commons
Heinrich Döring

Heinrich Döring er navnet til flere personer:

Heinrich Döring (forfatter), tysk forfatter
Heinrich Döring (biskop), tysk katolsk biskop
Simon Jocher

Simon Jocher (født 25. mai 1996) er en tysk alpinist.Han representerte Tyskland i vinter-OL 2022 i Beijing, hvor han ble nummer 13 i Super-G.


== Referanser ==


== Eksterne lenker ==
(en) Simon Jocher – Olympedia 
(en) Simon Jocher – FIS (alpint)
Laurentius Schrijnen

Laurentius Schrijnen (født 30. juli 1861 i Venlo i Nederland; død 26. mars 1932 i Roermond i Nederland) var katolsk biskop av bispedømmet Roermond.


== Liv og virke ==


=== Bakgrunn ===
Laurentius Schrijnen var etter sin prestevielse den 21. mars 1885 aktiv i menighetssejelesorgen i noen år, innen han var dosent og deretter fra 1897 direktøt for det bispelige kolleg i Roermond. Deretter var han fra 1909 til 1914 direktør for presteseminaret i Rolduc.


=== Biskop ===
Den 28. mars 1914 ble Laurentius Schrijnen utnevnt av pave Pius X til biskop av Roermond. Bispevielsen fant sted den 13. mai 1914. 
Biskof Laurentius Schrijnen døde den 26. mars 1932 i Roermond.


== Episkopalgenealogi ==
Hans episkopalgenealogi er:

Biskop Johannes Wolfgang von Bodman (1651–1691)
Biskop Marquard Rudolf von Rodt (1644–1704) *bispeviet 1690
Biskop Alexander Sigismund von der Pfalz-Neuburg (1663–1737) *1691
Biskop Johann Jakob von Mayer (1677–1749) *1719
Biskop Joseph Ignaz Philipp von Hessen-Darmstadt (1699–1768) *1741
Erkebiskop Klemens Wenzeslaus von Sachsen (1739–1812) *1766
Erkebiskop Max Franz von Havsburg-Lothringen (1756–1801) *1785
Biskop Kaspar Max Droste zu Vischering (1770–1846) *1795
Biskop Cornelius Ludovicus van Wijkerslooth (1786–1851) *1833
Erkebiskop Johannes Zwijsen (1794–1877) *1842
Biskop Franciscus Jacobus van Vree (1807–1861) *1853
Erkebiskop Andreas Ignatius Schaepman (1815–1882) *1860
Erkebiskop Petrus Matthias Snickers (1816–1895) *1877
Biskop Gaspard Josephus Martinus Bottemanne (1823–1903) *1883
Erkebiskop Henricus van de Wetering (1850–1829) *1895
Biskop Laurentius Schrijnen (1861–1832) *1914


== Referanser ==
Slaget ved Kapp St. Vincent

Slaget ved Kapp St. Vincent kan referere til noen av disse sjøslagene som skjedde i nærheten av Kapp St. Vincent på Portugals sørkyst, nær Gibraltarstredet:

Slaget ved Kapp St. Vincent (1337), en seier for en Castillansk flåte over en Portugisisk flåte.
Slaget ved Kapp St. Vincent (1606), en seier for en spansk flåte over en nederlandsk flåte
Slaget ved Kapp St. Vincent (1641), en seier for en spansk flåte over en nederlandsk flåte
Slaget ved Kapp St. Vincent (1681), en seier for en spansk flåte over en skvadran fra Brandenburg-Preussen
Slaget ved Lagos i 1693, en seier for en fransk flåte over en engelsk-nederlandsk flåte i Niårskrigen
Slaget ved Kapp St. Vincent i 1719, en seier for en spansk flåte over britisk skvadron
Slaget ved Kapp St. Vincent i 1780, en seier for en britisk flåte over en spansk skvadron
Slaget ved Kapp St. Vincent (1797), en britisk seier over Spania i Revolusjonskrigene
Slaget ved Kapp St. Vincent (1833), var en seier for Maria II av Portugals flåte over flåten til Mikael I av Portugal i Portugals borgerkrig


== Se også ==
Kapp St. Vincent